CELEX: E2015P0023
Language: mt
Date: 2015-08-17 00:00:00
Title: Azzjoni mressqa fis-17 ta’ Awwissu 2015 mill-Awtorità ta’ Sorveljanza tal-EFTA kontra l-Prinċipat tal-Liechtenstein (Il-Kawża E-23/15)

10.12.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 410/8
            
         Azzjoni mressqa fis-17 ta’ Awwissu 2015 mill-Awtorità ta’ Sorveljanza tal-EFTA kontra l-Prinċipat tal-Liechtenstein
   (Il-Kawża E-23/15)
   (2015/C 410/07)
   Fis-17 ta’ Awwissu 2015 tressqet azzjoni kontra l-Prinċipat tal-Liechtenstein quddiem il-Qorti tal-EFTA mill-Awtorità ta’ Sorveljanza tal-EFTA, irrappreżentata minn Markus Schneider, Clémence Perrin u Marlene Lie Hakkebo, li kienu qegħdin jaġixxu bħala Aġenti tal-Awtorità ta’ Sorveljanza tal-EFTA, 35 Rue Belliard, 1040 Brussell, il-Belġju.
   L-Awtorità ta’ Sorveljanza tal-EFTA titlob lill-Qorti tal-EFTA biex:
   
               1.
            
            
               Tiddikjara li, billi naqas milli jadotta l-miżuri meħtieġa għall-implimentazzjoni tal-Artikoli 15 u 16 tal-Att imsemmi fil-punt 15zn tal-Kapitolu XIII tal-Anness II tal-Ftehim dwar iż-Żona Ekonomika Ewropea (id-Direttiva 2010/53/UE tal-Parlament Ewropew u tal-Kunsill tas-7 ta’ Lulju 2010 dwar l-istandards tal-kwalità u s-sigurezza ta’ organi umani maħsuba għal trapjanti, kif ikkoreġuta), kif adattat għall-Ftehim permezz tal-Protokoll 1 tiegħu, fi ħdan iż-żmien preskritt, il-Liechtenstein naqas milli jwettaq l-obbligi tiegħu skont l-Artikolu 31 ta’ dak l-Att u taħt l-Artikolu 7 tal-Ftehim ŻEE.
            
         
               2.
            
            
               Tordna lil-Liechtenstein tħallas l-ispejjeż ta’ dawn il-proċedimenti.
            
         
      L-isfond legali u fattwali u l-eċċezzjonijiet miġjuba bħala sostenn:
   
   
               —
            
            
               L-applikazzjoni tindirizza n-nuqqas tal-Prinċipat tal-Liechtenstein li jikkonforma, sa mhux aktar tard mill-11 ta’ April 2015, ma’ opinjoni motivata mogħtija mill-Awtorità ta’ Sorveljanza tal-EFTA fil-11 ta’ Frar 2015 dwar in-nuqqas ta’ dak l-Istat li jimplimenta fl-ordinament ġuridiku nazzjonali tiegħu, id-Direttiva 2010/53/KE tal-Parlament Ewropew u tal-Kunsill tas-7 ta’ Lulju 2010 Ottubru 2009 dwar l-istandards tal-kwalità u s-sigurezza ta’ organi umani maħsuba għal trapjanti, kif ikkoreġut, kif imsemmi fil-punt 15zn tal-Kapitolu XIII tal-Anness II tal-Ftehim taż-Żona Ekonomika Ewropea, u kif adattat għal dak il-Ftehim permezz tal-Protokoll 1 tiegħu (“l-Att”).
            
         
               —
            
            
               L-Awtorità ta’ Sorveljanza tal-EFTA tissottometti li l-Liechtenstein naqas milli jissodisfa l-obbligi tiegħu skont l-Artikolu 31 tal-Att u taħt l-Artikolu 7 tal-Ftehim taż-ŻEE billi ma adottax il-miżuri meħtieġa għall-implimentazzjoni tal-Artikoli 15 u 16 tal-Atti fi ħdan iż-żmien preskritt.